“Ichki audit xizmati xodimlarini sertifikatlash tartibi to‘g‘risidagi nizomni tasdiqlash haqida”gi buyruq, shuningdek unga o‘zgartirishlar va qo‘shimchani o‘z kuchini yo‘qotgan deb topish to‘g‘risida

O‘zbekiston Respublikasi Vazirlar Mahkamasining 2021-yil 5-maydagi 280-son “Ichki audit xizmati xodimlarini tayyorlash tizimini takomillashtirish chora-tadbirlari to‘g‘risida”gi qaroriga muvofiq buyuraman:
 1. Quyidagilar o‘z kuchini yo‘qotgan deb topilsin:
 O‘zbekiston Respublikasi moliya vazirining 2012-yil 2-apreldagi 90-son “Ichki audit xizmati xodimlarini sertifikatlash tartibi to‘g‘risidagi nizomni tasdiqlash haqida”gi buyrug‘i (ro‘yxat raqami 2361, 2012-yil 12-may) (O‘zbekiston Respublikasi qonun hujjatlari to‘plami, 2012-y., 20-son, 220-modda);
 O‘zbekiston Respublikasi moliya vazirining 2018-yil 29-martdagi 66-son “Ichki audit xizmati xodimlarini sertifikatlash tartibi to‘g‘risidagi nizomga o‘zgartirishlar va qo‘shimcha kiritish haqida”gi buyrug‘i (ro‘yxat raqami 2361-1, 2018-yil 10-aprel) (Qonun hujjatlari ma’lumotlari milliy bazasi, 10.04.2018-y., 10/18/2361-1/1054-son).
 2. Mazkur buyruq O‘zbekiston buxgaltyerlar va auditorlar milliy assotsiatsiyasi, O‘zbekiston auditorlar palatasi va O‘zbekiston buxgaltyerlar federatsiyasi bilan kelishilgan.
 3. Mazkur buyruq rasmiy e’lon qilingan kundan e’tiboran kuchga kiradi.